Afmælisárið mikla í lífeyrissjóðakerfinu – 2019 20.12.2019 Fréttir | Netfréttabréf Afmælisárið mikla í lífeyrissjóðakerfinu – 2019 Lífeyrissjóðakerfi landsmanna hafði ríkar ástæður til þess að fagna merkilegum áföngum í sögu sinni á árinu 2019 og gerði það á ýmsan hátt . Lífeyrissjóðfólk og fleiri notuðu um leið tækifærið til að staldra við , meta stöðu lífeyrissjóða nú og viðra hugmyndir um hvað framtíðin kynni að bera í skauti sér fyrir lífeyrissjóðakerfið og þjóð sem eldist . Tveggja megináfanga í sögunni var minnst : 19. maí 2019 voru 50 liðin frá því skylduaðild launafólks að lífeyrissjóðum var staðfest sem ákvæði kjarasamninga á almennum vinnumarkaði . Hátíðarsamkomur í Hörpu og Hofi Landssamtök lífeyrissjóða minntust hálfrar aldar afmælis skylduaðildar að lífeyrissjóðum á hátíðarsamkomum í Hörpu í Reykjavík 28. maí og í Hofi á Akureyri 30. maí 2019 . Katrín Jakobsdóttir forsætisráðherra ávarpaði gesti í Hörpu og Guðrún Hafsteinsdóttir , formaður Landssamtaka lífeyrissjóða , flutti hátíðarræðu . Leikararnir og tónlistarmennirnir Jóhanna Vigdís Arnardóttir , Valur Freyr Einarsson og Jón Ólafsson stjórnuðu samkomunum í Hörpu og Hofi og fluttu tónlistarvörður frá ýmsum tímabilum í lífeyrissjóðasögunni . Fjölmenni sótti viðburðina í Reykjavík og á Akureyri og afmælishaldið þótti heppnast eins vel og til var stofnað . Viðtalsþáttur á Hringbraut Að kvöldi fullveldisdagsins 1. desember 2019 var frumsýndur á Hringbraut viðtalsþátturinn Lífeyrissjóðir í 50 ár , samvinnuverkefni Landssamtaka lífeyrissjóða og sjónvarpsstöðvarinnar . Hátíðarsamkoma LSR Lífeyrissjóður starfsmanna ríkisins – LSR fagnaði aldarafmælinu að morgni sjálfs afmælisdagsins , 28. nóvember 2019 , á morgunverðarfundi á Hilton Reykjavik Nordica . Risaskref á erfiðum tímum Áhugavert er að velta fyrir sér þjóðfélagsaðstæðum á Íslandi við upphaf lífeyrissjóðakerfisins 1919 og sömuleiðis hálfri öld síðar þegar skylduaðildin er samþykkt með undirskrift fulltrúa Alþýðusambands Íslands , Vinnuveitendasambands Íslands og annarra sem hlut áttu að máli . Katrín Jakobsdóttir forsætisráðherra sagði á morgunverðarfundi LSR í tilefni aldarafmælisins að stofnun lífeyrissjóða í kjölfar fullveldisins hefði með öðru sýnt að „ Íslendingar vildu vera alvöru ríki , þjóð meðal þjóða . “